<classify> Upendo Mosha Moshi NI simanzi. Ndivyo unaweza kusema baada ya mji wa Moshi kuzizimakutokana na maelfu ya wananchi kutoka maeneo mbalimbali ya Mkoa wa Kilimanjarokuhudhuria ibada ya kuwaaga watu 20 waliofariki dunia kutokana na kugombeakukanyaga mafuta ya upako. Waumini hao waliofariki dunia Februari Mosi, saa 1:30 usiku katikaviwanja ya Majengo Manispa ya Moshi wakati wa mkutano wa injili wa MtumeBoniface Mwamposa Bulldozer. Miili hiyo iliagwa jana katika Viwanja vya Mashujaa mjini hapa nakuongozwa na Mkuu wa Mkoa wa Kilimanjaro, Anna Mghwira. Baadhi ya waombolezaji wakiwamo ndugu wa marehemu hao, walionekanakushindwa kuvumilia na wengine kuishiwa nguvu na kupoteza fahamu huku wahudumuwa Chama cha Msalama Mwekundu Tanzania, wakilazimika kutoa msaada. SERIKALI KUTOFUNGIADINI Akizungumza wakati wa ibada hiyo, Mkuu wa Mkoa wa Kilimanjaro,Mghwira, alisema kuwa licha ya madhara yaliyotokea yaliyohusisha vifo vya watu20 na majeruhi 16, Serikali haitafungia taasisi za dini kufanya shughuli zake baliitashughulika na mapungufu yaliyojitokeza. Asubuhi ya leo jana nilipozungumza na Mheshimiwa Rais Dk. JohnMagufuli, aliniambia shughulikieni mapungufu yaliyojitokeza, msizifungieshughuli za kidini, hivyo Serikali haitafungia shughuli hizo, tuendelee kumtafutaMungu, alisema Mghwira. Alisema mapungufu yote ya kibinadamu yaliyojitokeza na kuleta madharayatashughulikiwa kwa mujibu wa sheria na kwamba shughuli za dini zitaendelea kamakawaida. Kwa niaba ya Serikali na taifa letu, nazileta pole hizi kwa ujumbehuu ya kwamba tushughulikie mapungufu na tusifungie shughuli za kiimani,alisema Mghwira. APATA HOFU Mkuu huyo wa mkoa alisema kuwa tukio hilo lililoondoa uhai wa watu20, lilimwogopesha sambamba na wananchi wengi nao kupatwa na hofu hukuakiwataka ndugu waliopoteza wapendwa wao kutokata tamaa bali wasimame imarakumtegemea Mungu. Sote tumeumizwa, tumeghafilishwa, tumechanganywa sana na tukio hili,lakini bado tupo na tunampenda na kumwamini Mungu, hivyo jambo hili liwe nidarasa kwetu. Wananchi wote na viongozi wote tushikamane na tukio hilo lisitufanyekutengana bali liwe mwanzo wa kujifunza na kutuimarisha katika mambo ya imani,alisema Mghwira. AANGUKIAMAKANISA Pamoja na hayo, Mghwira alizitaka jumuiya zote za makanisa kutokamadhehebu mbalimbali nchini kukutana na viongozi wa Serikali kwa lengo lakuweka misingi madhubuti. Nawaombeni viongozi wa dini sisi tuwe chachu ya maarifa ya amani naupendo wa kweli na hali ya kujali watu, mfuate utaratibu mzuri katikamafundisho yenu, alisema Mghwira. Alisema mafundisho ya dini lazima yalenge kuimarisha imani kwa Munguna kwa wanadamu kwani mwendo uliochukua uhai wa marehemu hao ulikuwa niupungufu. Siwezi kuhukumu kwamba mafuta yale yalikuwa hayafai maana kituchochote kikitumika kwa imani kinazaa matunda, alisema Mghwira. VIBAKA WAVAMIA Alisema katika taarifa za awali imebainika kwamba katika eneo latukio kulikuwa na vifaa vingi vya kukanyaga mafuta hayo, lakini alishangazwa nawaumini kuvamia eneo moja. Mghwira alisema milango yote vilikuwemo vifaa hivyo na kwambautaratibu ungetumika wa watu kujipanga na sio kuvamia eneo moja pekee. Aidha alisema taarifa za awali za uchunguzi zinaonyesha kuwepo kwauvamizi wa vibaka ambabo walikuwa wakipora mali za waumini hao. Vibaka waliingia ndani na kuanza kupora watu, watu wakaanzakukanyagana na sasa tunaachia vyombo vyetu vya ulinzi ili vifanye uchunguzi iliwatuambie ni waumini walikanyagana au tatizo ni vibaka. Leo hii kama kweli vibaka waliingia tunaweza tusiwakamate kamaviongozi wa dini, lakini damu zilizo mwagika ambazo hazina hatia ni dhambi kwao,alisema Mghwira. Alisema jana alipata fursa ya kwenda kuwaangalia majeruhi wa tukiohilo, ambapo alikutana na mama mmoja na baada ya kuhoji kwa nini alikwenda,alisema kuwa ni kwa sababu watoto wake hawaelewani. KAULI ZAVIONGOZI WA DINI Baadhi ya viongozi mbalimbali wa dini walioshiriki katika ibada hiyo,walionyesha kutokufurahishwa na tukio hilo na kuonya wananchi kufuata mafundishoya dini yasiyofuata misingi ya kibiblia. Padri Colman Siriwa wa Jimbo Katoliki Moshi, alisema tatizo limesababishwana baadhi ya viongozi wa dini kutafuta majibu rahisi kwa mambo magumu. Siku hizi tunatafuta majibu rahisi kwa maswali magumu ya maisha. Viongoziwa dini baadhi wamekuwa wakitumia njia ovu ili kuleta majibu rahisi ambayoyanagharimu uhai wa watu, alisema Padri Siriwa. Naye Askofu wa Umoja wa Makanisa ya KKKT, Dk. Stanley Hotay alisemaviongozi wa dini wanapaswa kutubu kutokana na baadhi yao kutumia matatizo yawatu kama mitaji. Tunapaswa kutubu kwa familia hizi, tusitumie vitabu vya dini vibaya,lakini pia kwa Serikali zamani kulikuwa na utaratibu wa kusajili dinizinapoanza au dhehebu, tunaomba utaratibu ule urudi, alisema Askofu Dk. Hotay. Alisema utaratibu huo utasaidia kupunguza madhara na jambo hilo liwefundisho kwa wananchi wote. Wananchi msome majira na nyakati tunazoishi msishiriki tu mafundishoili mradi, leo tumepoteza watu 20 kwa uzembe, alisema Askofu Dk. Hotay. RPC AZUNGUMZA Akizungumza wakati akitoa taarifa fupi ya tukio hilo, Kamanda waPolisi Mkoa wa Kilimanjaro, Salum Hamduni, alisema kuwa mhubiri huyo alipewakibali na Jeshi la Polisi kufanya mkutano huo kwa siku tatu mfululizo na kwambasiku ya mwisho ndiyo vifo hivyo vilitokea kwa watu kukanyagana kwenye mafuta. Alisema hadi sasa watu nane wanashikiliwa na Jeshi la Polisi akiwamoMtume Mwamposa huku majeruhi wa tukio hilo wakiendelea na matibabu Hosptali ya RufaaMawenzi mjini Moshi.  <topic>: KITAIFA 